Torsdag fik Aalborg Vikings et ærgerligt nederlag mod Næstved.

Aalborg Vikings var torsdag aften på besøg hos finaleaspiranterne fra Team FOG Næstved. Det blev dog en noget kedelig tur for de nordjyske vikinger. Holdet kunne nemlig rejse tilbage til Aalborg med et knebent nederlag på 91-88. Aalborg Vikings amerikanske stjernespiller Ryan White blev kampens topscorer med 40 point. Næste kamp for Vikings er lørdag, når holdet på hjemmebane tager imod Bakken Bears. Aalborg Vikings ligger lige nu på 5. pladsen i Canal Digital Ligaen.